JUDr. **Maroš Šefčovič**, PhD. (\* 24. júl 1966, Bratislava) je slovenský diplomat a politik, súčasný podpredseda Európskej komisie pre medziinštitucionálne vzťahy a strategický výhľad.

V minulosti bol veľvyslancom SR v Tel Avive a v rokoch 2004 – 2009 bol vedúcim Stáleho zastúpenia SR pri Európskej únii.Od októbra 2009 do februára 2010 pôsobil ako komisár pre vzdelanie, kultúru a mládež v komisii vedenej José Barrosom. Od februára 2010 do roku 2014 bol podpredsedom Európskej komisie zodpovedným za medziinštitucionálne vzťahy a administratívu v komisii vedenej José Barrosom. Od roku novembra 2014 do roku 2019 zastával post podpredsedu Európskej Komisie vedenej Jean-Claude Junckerom zodpovedného za energetickú úniu.

V januári 2019 prijal ponuku strany SMER-SD kandidovať do funkcie prezidenta SR s jej podporou vo voľbách, ktoré sa konali 16. marca 2019.V druhom kole prezidentských volieb prehral proti Zuzane Čaputovej, pričom získal 41,59% z celkového počtu hlasov.

Život a vzdelanie
-----------------

Maroš Šefčovič sa narodil v Bratislave 24. júla 1966. Jeho otec bol elektrotechnický inžinier, matka poštová úradníčka. V roku 1984 začal študovať na Vysokej škole ekonomickej v Bratislave. Počas štúdia ekonómie dostal ponuku študovať diplomaciu na MGIMO v Moskve vo vtedajšom Sovietskom zväze. Štúdium na Moskovskom štátnom inštitúte medzinárodných vzťahov dokončil roku 1990. Niektorí sa nesprávne domnievajú, že ak podľa vtedy účinného zákona č. 39/1980 Zb. o vysokých školách bolo možné udeľovať absolventom zahraničných vysokých škôl nostrifikácie a súčasne aj priznávať titul JUDr. iba do 9. mája 1990, a ak Šefčovič údajne dostal záverečné vysvedčenie o skončení MGIMO v Moskve až 13. júna 1990, nemal na titul nárok. Avšak v skutočnosti je rozhodujúci dátum absolvovania, a nie dátum doručenia diplomu, preto titul JUDr. získal oprávnene.[chýba zdroj] Šefčovič podľa vlastných slov bol v lete 1989 prijatý do Komunistickej strany Československa, ale členská legitimácia mu nikdy nebola doručená, keďže v tom istom roku prebehla Nežná revolúcia.

V roku 2000 ukončil postgraduálne doktorandské štúdium medzinárodného a európskeho práva na Univerzite Komenského a získal titul PhD.

Diplomatická kariéra
--------------------

Od roku 1989 pôsobil na ministerstve zahraničných vecí v Prahe. Najprv ako stážista, od roku 1990 ako poradca štátneho tajomníka ministra zahraničných vecí MZV ČSFR. V rokoch 1991 – 1992 bol 3. tajomník a konzul na veľvyslanectve v Harare (Zimbabwe). V roku 1992 bol 2. tajomník a zástupca veľvyslanca v Ottawe (Kanada).

Od roku 1993 je pracovníkom ministerstva zahraničných vecí Slovenskej republiky (MZV SR). Od roku 1995 pracoval na odbore krajín EÚ a NATO najprv ako referent a od roku 1996 ako zástupca riaditeľa odboru. V roku 1997 sa stal zástupcom riaditeľa a v roku 1998 riaditeľom Kancelárie ministra MZV SR.

Od roku 1998 pôsobil ako zástupca vedúceho misie a radca v Misii Slovenskej republiky pri Európskych spoločenstvách v Bruseli a v roku 1999 bol veľvyslancom v Tel Avive (Izrael). Po návrate na Slovensko v roku 2002 bol generálnym riaditeľom sekcie bilaterálnej spolupráce MZV SR a v roku 2003 generálnym riaditeľom sekcie pre európske záležitosti. V rokoch 2004 – 2009 pôsobil ako stály zástupca Slovenskej republiky pri Európskej únii v Bruseli.

Člen Európskej komisie
----------------------

### Eurokomisár zodpovedný za vzdelávanie, odbornú prípravu, kultúru a mládež

Po odstúpení Jána Figeľa, sa 1. októbra 2009 stal členom Európskej komisie zodpovedným za vzdelávanie, odbornú prípravu, kultúru a mládež. Túto funkciu vykonával do 8. februára 2010, keď sa utvorila nová komisia, ktorej sa tiež stal členom.

### Podpredseda Európskej komisie zodpovedný za medziinštitucionálne vzťahy a administratívnu

Od 9. februára 2010 do roku 2014 bol podpredsedom Európskej komisie zodpovedným za medziinštitucionálne vzťahy a administratívu.

### Podpredseda Európskej komisie zodpovedný za energetickú úniu

Od roku 2014 je podpredsedom Európskej Komisie zodpovedný za energetickú úniu.

### Podpredseda Európskej komisie zodpovedný za medziinštitucionálne vzťahy a administratívnu

Od 1. decembra roku 2019 zastáva post podpredsedu Európskej komisie vedenej Ursulou von der Leyen zodpovedného za medziinštitucionálne vzťahy a strategický výhľad.

Kandidatúra na prezidenta
-------------------------

Na tlačovej besede 18. januára 2019 oznámil, že prijal ponuku strany SMER-SD kandidovať na post prezidenta SR vo voľbách v roku 2019. Pripomenul, že nie je členom strany Smer, ale že sa bude spoliehať aj na pomoc strany pri financovaní kampane.

V prvom kole volieb skončil na druhom mieste a postúpil tak do druhého kola, kde kandidoval proti Zuzane Čaputovej. Svoju kampaň pred druhým kolom zameral na ochranu tradičných kresťanských hodnôt. Čaputovú vyzval na predvolebnú debatu v cudzom jazyku, ale tá to odmietla. Hlavnou témou by podľa neho mala byť zahraničná politika, keďže je jednou z „kľúčových zodpovedností prezidenta".

Pred druhým kolom prezidentských volieb sa v nedeľu 24. marca 2019 stretol s českým prezidentom Milošom Zemanom na zámku v Lánoch. Zeman mu poprial úspech vo voľbách a ocenil jeho odborné schopnosti a znalosti.

V druhom kole prezidentských volieb prehral proti Zuzane Čaputovej pri účasti 41,79%, pričom získal 41,59% z celkového počtu hlasov - čo predstavuje 752 403 platných hlasov.

Krátko po druhom kole avizoval, že sa aj naďalej chystá kandidovať na post eurokomisára, ihneď po nadchádzajúcich voľbách do Európskeho parlamentu.

Referencie
----------

1. ↑  MIKUŠOVIČ, Dušan. Prezidentský duel: Čaputová sa nečakane vyhranila voči Kiskovi, Šefčovič vylúčil Fica na súde. *dennikn.sk* (Bratislava: N Press), 2019-03-11. Dostupné online [cit. 2019-03-12]. ISSN 1339-844X.
2. 1 2 3 4  TASR. Podpredseda EK komisie pre Energetickú úniu Maroš Šefčovič jubiluje. *teraz.sk* (Bratislava: TASR), 2016-07-24. Dostupné online [cit. 2019-01-14].
3. 1 2  Maroš Šefčovič In:  *Osoby, ktoré získali titul na UK* [online]. Bratislava: Univerzita Komenského, [cit. 2019-02-15]. Dostupné online. Archivované 2019-02-16 z originálu.
4. ↑   *Rozhodnutie Predsedu národnej rady Slovenskej republiky č. 8/2019 Z. z. o vyhlásení volieb prezidenta Slovenskej republiky* [online]. Bratislava: Ministerstvo spravodlivosti SR, 2019-01-10, [cit. 2019-02-05]. Dostupné online.
5. 1 2  KRBATOVÁ, Lucia. Šefčovič prijal ponuku Smeru, ohlásil kandidatúru na prezidenta. *sme.sk* (Bratislava: Petit Press), 2019-01-18. Dostupné online [cit. 2019-01-18]. ISSN 1335-4418.
6. ↑   *Moja rodina* [online]. sefcovic2019.sk, [cit. 2019-02-18]. Dostupné online. Archivované 2019-02-19 z originálu.
7. ↑  KERN, Miro. Kandidát Smeru Šefčovič: Schopný, obľúbený a žoviálny Európan s moskovskou školou. *dennikn.sk* (Bratislava: N Press), 2019-01-18. Dostupné online [cit. 2019-03-13]. ISSN 1339-844X.
8. 1 2 3 4 5 6   *Životopis* [online]. ec.europa.eu, [cit. 2019-02-18]. Dostupné online.
9. 1 2 3  TASR; SITA; ČTK; sme.sk. Novým slovenským eurokomisárom bude diplomat Šefčovič. *sme.sk* (Bratislava: Petit Press), 2009-09-23. Dostupné online [cit. 2019-02-27]. ISSN 1335-4418.
10. ↑   *UZNESENIE VLÁDY SLOVENSKEJ REPUBLIKY č. 662 z 23. septembra 2009* [online]. Vláda SR, [cit. 2019-02-28]. Dostupné online.
11. ↑   *Barroso II: Nová Európska komisia 2009-2014* [online]. euractiv.sk, 2010-01-08, [cit. 2019-02-28]. Dostupné online.
12. ↑   *Maroš Šefčovič* [online]. ec.europa.eu, 2015-05-26, [cit. 2019-02-28]. Dostupné online.
13. ↑  TASR. M. Šefčovič chce v druhom kole osloviť programom a hodnotami. *teraz.sk* (Bratislava: TASR), 2019-03-17. Dostupné online [cit. 2019-03-23].
14. ↑  DEDINSKÝ, Matej. Šefčovič chce debatu v cudzom jazyku. Nie je dôvod, odkazujú od Čaputovej. *Aktuality.sk* (Bratislava: Ringier Axel Springer Slovakia), 2019-03-22. Dostupné online [cit. 2019-03-23].
15. ↑   *Zeman se setkal v Lánech se slovenským prezidentským kandidátem Šefčovičem, popřál mu úspěch* [online]. Praha: Česká televize, [cit. 2019-03-24]. Dostupné online. (po česky)

Iné projekty
------------

Commons
* Spolupracuj na Commons Commons ponúka multimediálne súbory na tému **Maroš Šefčovič**

Externé odkazy
--------------

* Maroš Šefčovič - oficiálna stránka na webe Európskej komisie (po anglicky)
* Maroš Šefčovič - kandidát na prezidenta Archivované 2019-02-25 na Wayback Machine - oficiálna stránka kandidáta na prezidenta

| * z
* d
* u
Európska komisia 2014 – 2019 („Junckerova komisia") |
| --- |
| 
* Vytenis Andriukaitis
* Andrus Ansip
* Dimitris Avramopoulos
* Elżbieta Bieńkowská
* Violeta Bulcová
* Miguel Arias Cañete
* Corina Crețu
* Valdis Dombrovskis
* Kristalina Georgievová
* Johannes Hahn
* Jonathan Hill
* Phil Hogan
* Věra Jourová
* Jean-Claude Juncker
* Jyrki Katainen
* Cecilia Malmströmová
* Neven Mimica
* Federica Mogheriniová
* Pierre Moscovici
* Tibor Navracsics
* Günther Oettinger
* Christos Stylianides
* Maroš Šefčovič
* Marianne Thyssenová
* Frans Timmermans
* Karmenu Vella
* Margrethe Vestagerová

 |


| * z
* d
* u
Európska komisia 2010 – 2014 („2. Barrosova komisia") |
| --- |
| 
* Joaquín Almunia
* László Andor
* Catherine Ashtonová
* Michel Barnier
* José Manuel Barroso
* Dacian Cioloș
* Maria Damanakisová
* Tonio Borg
* Karel
* Štefan Füle
* Máire Geogheganová-Quinnová
* Kristalina Georgievová
* Johannes Hahn
* Connie Hedegaardová
* Siim Kallas
* Neelie Kroesová
* Janusz Lewandowski
* Cecilia Malmströmová
* Neven Mimica
* Günther Oettinger
* Andris Piebalgs
* Janez Potočnik
* Viviane Redingová
* Olli Rehn
* Maroš Šefčovič
* Algirdas Šemeta
* Antonio Tajani
* Androulla Vassiliou

 |

| * z
* d
* u
Veľvyslanci Slovenska v Izraeli |
| --- |
| 
* Anton Pinter (1993 – 1995)
* František Dlhopolček (1995 – 1999)
* Maroš Šefčovič (1999 – 2002)
* Ján Bratko (2002 – 2004)
* Milan Dubček (2004 – 2008)
* Ivo Hlaváček (2008 – 2010)
* Radovan Javorčík (2011 – 2015)
* Peter Hulényi (2015 – 2019)
* Igor Maukš (2019 – súčasnosť)

 |

Autoritné údaje: * GND: 115135483X
* ISNI: 0000 0004 3657 9421
* LCCN: no2014098739
* NK ČR: mub20221147292
* VIAF: 310521116
* WorldCat: lccn-no2014098739